Ekrem Čaušević

Ekrem Čaušević (Brekovica kod Bihaća, 27. februar 1952. - ) je bosanskohercegovački lingvist i profesor književnosti.

Biografija

Studij orijentalnih jezika (turskog, arapskog i perzijskog) i književnosti završio na Filozofskom fakultetu u Sarajevu (1974. godine). Na istom fakultetu predavao je do aprila 1992. godine. Danas predaje na Filozofskom fakultetu Univerziteta u Zagrebu, na kojem je 1994. osnovao Katedru za turkologiju (sada Odsjek za hungarologiju i turkologiju). Šef je te katedre od njenog osnivanja i redovni profesor za predmete Savremeni turski jezik, Osmanlijski jezik i Uvod u turkologiju. Usavršavao se u Istanbulu, Ankari, Beču, Budimpešti, Sofiji i Goettingenu. U akademskoj 1992/1993. i 2000/2001. godini, kao stipendist njemačke zadužbine A. von Humboldt, bio je gostujući profesor i naučnik na Univerzitetu u Goettingenu. Od 1995. godine gostujući je profesor i na sarajevskom Filozofskom fakultetu. Kao voditelj ili istraživač učestvovao je u radu na nekoliko domaćih i stranih projekata. Autor je više od 120 naučnih i stručnih radova u domaćim i stranim časopisima, "Gramatike savremenoga turskog jezika" (Zagreb, 1996.), univerzitetskog udžbenika "Turkološka čitanka" (2002.), priređivač i prevodilac s osmanlijskog (Autobiografija Osman-age Temišvarskog) i savremenog turskog jezika ("Pogled s Bosfora"; romani "Zovem se crvena" /u saradnji s M. Andrić/ i "Istanbul" turskog nobelovca Orhana Pamuka). Dobitnik je prevodilačke nagrade "Kiklop" (2006.) za prijevod s turskog jezika Pamukovog romana "Istanbul". Član je redakcija stručnih i naučnih časopisa, dopisni član Türk Dil Kurumu (Turske jezičke akademije) u Ankari, dobitnik odlikovanja Republike Turske za posebne zasluge u unaprijeđenju nauke te dobitnik Nagrade turkofologa svijeta za zasluge u turkologiji (2012.), dobitnik Godišnje nagrade Filozofskoga fakulteta Sveučilišta u Zagrebu za životno djelo i iznimna postignuća na području znanstvenoga i nastavnoga rada, te doprinos ugledu struke.

 Prevodi 
 Orhan Pamuk: Zovem se crvena, V&R, Zagreb 2003. (u suradnji s Martom Andrić)
 Orhan Pamuk: Istanbul: grad, sjećanja. V&R, Zagreb 2006. (Nagrada Kiklop za prijevod godine)
 Autobiografija Osman-age Temišvarskog. Nova Europa, Zagreb 2004.
 Orhan Pamuk: Muzej nevinosti. V&R, Zagreb 2009. (u suradnji s Kerimom Filan)
 Orhan Pamuk: Crna knjiga. V&R, Zagreb 2010. (u suradnji s Janom Bušić i Draženom Babićem)

Knjige
 Gramatika suvremenoga turskog jezika. Hrvatska sveučilišna naklada, Zagreb 1996.
 Turkološka čitanka. Ibis grafika, Zagreb 2002.
 The Turkish Language in Ottoman Bosnia. The Isis Press, Istanbul 2014.
 Ustroj, sintaksa i semantika infinitnih gl. oblika u turskom jeziku - Turski i hrvatski u kontrastiranju i usporedbi. Ibis grafika, Zagreb 2018.

 Uredničke knjige 

 Matija Mažuranić, Bosna'ya Bir Bakış Yahut Bir Hırvat Vatandaşının 1839-40 Yılları Arasında O Eyalete Kısa Bir Yolculuğu / Čaušević, Ekrem; Paić-Vukić, Tatjana; Hafız Küçükusta, Ayla (ur.). Prizren : BAL-TAM, 2011. (monografija).  
 Osmanlı Sanatı, Mimarisi ve Edebiyatına Bakış / Ekrem Čaušević, Moačanin Nenad, Vjeran Kursar (ur.). Edirne : Trakya Üniversitesi Balkan Araştırma Enstitüsü Yayını - 1, 2011.  
 Perspectives on Ottoman Studies (Papers from the 18th CIEPO) / Ekrem Čaušević, Nenad Moačanin, Vjeran Kursar (ur.). Belin : LIT Verlag, 2010.

Nagrade

Vanjski linkovi
Turksav Vakfi: Türk Dünyası Yazarlar ve Sanatçılar Vakfı (TÜRKSAV) 16. Türk Dünyasına Hizmet Ödülleri, 18. maja 2012.
Književna smotra - Prvih dvadeset godina hrvatske tukologije, Godište XLVI/2014, broj 173 (3)
https://web.archive.org/web/20140714040937/http://behar.hr/ekrem-causevic-turska-knjizevnost-danas-spada-medu-citanije-nacionalne-knjizevnosti-u-hrvatskoj/

 Reference 

Kategorija:Bosanskohercegovački lingvisti
Kategorija:Hrvatski lingvisti
Kategorija:Bosanskohercegovački prevodioci
Kategorija:Hrvatski prevodioci
Kategorija:Biografije, Bihać
Kategorija:Rođeni 1952.
Kategorija:Odsjek za orijentalnu filologiju Filozofskog fakulteta u Sarajevu
Kategorija:Dekani Filozofskog fakulteta u Sarajevu